**A Linardics Kft. minőségpolitikája**

Működési területünkön a gyártás és a szolgáltatás meghatározó elemének a minőséget, megrendelőink és üzleti partnereink igényei biztonságát tekintjük, azt a mindennapi munkánk részeként érvényesítjük. Ezért olyan minőségirányítási rendszert kívánunk meg alkalmazni, amely biztosítja a megrendelőink és az üzleti partnereink elégedettségét, továbbá szabályozza a gyártási folyamatainkat.

A Linardics Kft. célja, hogy hatékony és gazdaságos tevékenységgel bevételeit növelje, jó minőségű termékek előállításával elnyerje a Vevők elégedettségét, piaci részesedését növelje. Továbbá célunk, valamint a vezetőség feladata az, hogy olyan környezetet biztosítson a munkatársaink számára, hogy ők a tudásukat és a készségeiket, - a Kft. és a saját érdekeik figyelembe vételével - hasznosítani tudják, a legjobb tudásuk szerint. Célunk elérése érdekében a Kft. az ISO 9001:2015-ös szabványt alkalmazza.

A Linardics Kft. törekszik arra, hogy Megrendelői elégedettséggel fogadják el a lemezmegmunkáló és porfestői tevékenysége által létrehozott termékeit.

Minőségpolitikánk - melyben elkötelezzük magunkat a minőség és a folyamatos fejlesztés mellett – kiterjed a Kft. valamennyi tevékenységére, illetve termékeire.

Tevékenységünk középpontjában a Megrendelő áll, ezért igényeik folyamatos teljesítésére törekszünk, úgy, hogy elnyerjük megelégedettségüket. A magas minőségű előállítási és szolgáltatási tevékenységen belül kiemelten kezeljük a környezet megóvását, a munkavállalók munka- és egészségvédelmét, a megfelelő működési környezet megvalósítását.

Munkafolyamatainkat szabályozzuk, ellenőrizzük, valamint értékeljük a kapott információk és adatok alapján, annak érdekében, hogy a hibák előfordulását megelőzzük, és így új célokat és fejlesztéseket tűzzünk ki. Elkötelezettek vagyunk a folyamatos minőségi fejlődés megvalósításában, a műszaki, technológiai feladatok minőségének fejlesztésében.

A Kft. vezetése támogatja a korszerű szakmai ismeretek elsajátítását és alkalmazását. Rendszeres minőségügyi és szakmai képzéssel, oktatással biztosítjuk a munkatársak felkészültségét és önképzését. Célunk a minőségpolitika megvalósítására képes, elkötelezett és elégedett munkatársi közösség kialakítása.

A Linardics Kft. elítéli azon szervezeteket, amelyek emberkereskedelem, gyermek- vagy kényszermunka útján állítanak elő terméket, vagy hoznak létre szolgáltatást. Az üzleti partnerekkel történő együttműködés során törekszünk ezen tevékenységek megakadályozására. Megállapodás kizárólag úgy köthető meg, amelynek keretei között az emberi jogok és a munkajog nem sérül. A Linardics Kft munkavállalóinak kötelessége tiszteletben tartani a nemzetközi egyezményekben és a helyi szabályozásokban meghatározott emberi jogokat. Amennyiben bármely Megrendelő, Beszállító vagy más Partner tekintetében felmerül a gyanú, hogy az tevékenysége során megsérti az emberi jogokat, arról az Ügyvezetőt azonnal értesíteni kell.

A Linardics Kft. jelmondata:

**A jó minőség és az elfogadható ár, vonzza a Vevőt!**